# Frañsez Favereau

Frañsez Favereau, pe Francis Favereau hervez e anv ofisiel, ganet d'an 21 a viz Mezheven 1948 en Plelin-Tregavoù (Aodoù-an-Arvor), a zo ur geriadurour, yezhoniour ha skrivagner brezhonek ha gallek.
Pa voe skolveuriet war ar saozneg en 1971 ez eas da lise publik Karaez da gelenn. Goude ez eas da Wengamp da gelenn brezhoneg, eus 1982 da 1989. Kelenner war ar yezh hag al lennegezh vrezhonek, rener an unvez klask "Brezhoneg - Keltieg" en Skol-Veur Breizh-Uhel Roazhon 2 abaoe 2002.
Prezidant Kuzul skiantel Ofis publik ar brezhoneg eo.

## Stourm politikel

En e yaouankiz e voe ezel eus ar strollad politikel Emsav Stadel Breizh, betek 1969. D'an 8 a viz Kerzu 1968 e voe prezegenner da-geñver un devezh-studi e galleg aozet gant Kelc'h Debauvais e Roazhon, a-gevret gant prezegennerien all evel Youenn Olier.
Goude se e kemeras perzh er strollad politikel EBV.
Kenlabouret en deus gant ar gelaouenn Imbourc'h, renet gant Youenn Olier :
* Niv. 10, Gwengolo 1970 : Damsell war istor ha damkeniezh an emsav euskarat
* Niv. 14, C'hwevrer 1971 : Ar gleizelourien ha ni
* Niv. 20, Eost 1971 : Roll ha lec’h an devezhioù-studi
* Niv. 21, Gwengolo 1971 : Adsav (troet diwar ur skrid gant Emyr Llewelyn)
* Niv. 62, C’hwevrer 1975 : Lizhiri e sigur ar skritur.
Anvet e voe da gelenner saozneg, ha kaset da Garaez. Eno e kenlabouras gant UDB. Ezel eus Unvaniezh Demokratel Breizh eo bet, ha kenlabouret en deus gant ar gelaouenn Pobl Vreizh

## Oberennoù
### Geriadurioù

* Geriadur ar brezhoneg a-vremañ, Skol Vreizh, 1992. Ademb. meur a wech.
* Geriadur Krenn ar Brezhoneg a-vremañ, Skol Vreizh, 1999
* Geriadurig ar Brezhoneg a-vremañ, ademb. Skol Vreizh, 2005

### Romantoù brezhonek

* Mab e Dad, Skol Vreizh, 1995
* Dianket, Skol Vreizh, 1999
* Ma Breur, Skol Vreizh, 2005
* Pemp dorn d'ar maout, e-barzh Al Liamm, niv. 357, 2006, romant polis savet asambles gant Yann Gerven, Goulc'han Kervella, Stefan Moal ha Filip Oillo.

### Studiadennoù

* Histoire du breton écrit : des origines au XVIII$^e$ siècle, Skol Vreizh, 2022. ISBN978-2-36758-141-5
* Anthologie de la littérature de la langue bretonne au XX$^{ème}$ siècle - tome 1, 2, 3, 4, Skol Vreizh, 2002, 2003, 2005, 2020
* Lennegezh ar brezhoneg en XX$^{vet}$ kantved - levrenn 1, 2 ha 3, Skol Vreizh, 2002, 2003, 2008, 2020.
* Breton literature and writers since 1945, Skol Vreizh, 1992
* Lennegezh ar brezhoneg abaoe 1945, Skol Vreizh, 1991
* Littérature et écrivains bretonnants depuis 1945, Skol Vreizh, 1991.

### Yezhoniezh

* Yezhadur ar brezhoneg a-vremañ - Grammaire du breton contemporain, 1997 emb. Skol Vreizh
* Babel & Baragouin : Le breton dans la mondialisation / Les Bretons & leurs langues. Skol Vreizh, 2006
* Celticismes - Les Gaulois et nous, emb. Skol Vreizh, 2017

### Sokiologiezh

* Breizh a-vremañ : hor sevenadur, hor yezh, hor breizhadelezh. Skol Vreizh, 2005
* Bretagne contemporaine : Langue, Culture, Identité , Skol Vreizh, 1993, ademb. 2005

### Dornlevrioù deskiñ

* Etre dec'h hag arc'hoazh 1987 emb. Skol Vreizh

### Troidigezhioù

* Manifesto ar strollad komunour, troet diwar embannadur saoznek 1888. Preder 114, 1968.
* Emyr Llewelyn, Adsav. Imbourc'h 21, Gwengolo 1971.

### Diseurt

* Pierre-Jakez Hélias - Bigouden universel

## Notennoù

* ↑ Danevellou obererezh, Emsav niv. 25, Genver 1969, p. 12
* ↑ T. Kernalegenn ha R. Pasquier, L’Union démocratique bretonne: Un parti autonomiste dans un État unitaire, p. 191.